"Setswana Puo ya Gae (HL)/P2 10 DBE/2022 SC/NSC POTSO 4: DIPOTSO TSE DIKHUTSHWANE Buisa leboko le le latelang, mme o arabe dipotso. TUMELO – JM Lekgetho le ba bangwe 1 Ana o segatlhamelamasisi jang, Lorato! 2 Fa diganka tse dikgolo di go obela tlhogo, 3 O kokobeletsa le nare tse dikgolo tlase, 4 Fa le morwa Manoa o bo o mmeile fatshe. 5 E ne e le mogaka, e le maila-go-kgotlhwa; 6 E se diangwa, a kakelwa a itlhaolelwa; 7 Ga twe le tau tota o ne a e tlhola ka mašetla, 8 A sa sisimoge go e tshwara ka diatla. 9 O kile a tlhaselwa ke dira di sa mo itse, 10 Di solofetse go mo tshwara a sa itebetse; 11 Tsa itlhoma ke potsane o ka golegwa ka thapo, 12 A di tshwara ka mabetwa-e-pelo tsa ipona phoso. 13 A ba kgogogela jaaka tilodi ya magaga 14 Ba phatlalala; go se monate gare ga naga. 15 A ba kgemetha ka tšhaka ya tlhaa lwa esela, 16 Naga ya penologa meraphatshe ya direpa. 17 Maje a gwasisa sekgajaja sa polokelo, 18 Go leba mogale, mmoi a nyerega marapo. 19 Marapo a bone a aga a kgabisitse naga, 20 Gaa ja lenong le seboko sa ba sa ntshega. 21 Ga feta dingwaga banna ba tswetse tlhabano. 22 E re go e umakediwa fela ba ile boroko. 23 Ga tsamaya ngwanyana wa mosetsana, Delila, 24 A mo itshokela ka natla, a ba a tlaa ineela. 4.1 Kgankgolo ya leboko le ke efe? (2) 4.2 Faa sekapuo se se dirisitsweng mo moleng 8 le mosola wa sona. (2) 4.3 Naya ponagalo ya poko e e mo meleng ya 18 le 19 le mosola wa yona (2) 4.4 Tlhalosa mola 22 jaaka o dirisitswe mo lebokong. (2) 4.5 O ithutile eng go tswa mo lebokong la Tumelo? (2) [10] LE Kwalololo e ileditswe Phetla"